Tilaisuuden logo.
**Vuoden 2021 NHL:n laajennusvaraustilaisuus** oli 21. heinäkuuta 2021 järjestetty tapahtuma, jossa NHL:n uusi laajennusseura Seattle Kraken muodosti kauden 2021–2022 joukkueensa varaamalla pelaajia muista NHL-joukkueista, poislukien Vegas Golden Knights.

Taustaa
-------

Seattlen kaupunginvaltuusto hyväksyi 4. joulukuuta 2017 äänin 7–1 KeyArena-stadionin remontoinnin. Joulukuun seitsemäntenä päivänä NHL hyväksyi harkitsemaan laajennusjoukkuetta ja asetti laajennusmaksun 650 miljoonaan dollariin.

13. helmikuuta 2018 sijoitusyhtiö Oak View Group lähetti virallisen laajennushakemuksen NHL:lle ja maksoi kymmenen miljoonan dollarin hakemusmaksun. NHL:n ylintä päätösvaltaa käyttävä elin Board of Governors äänesti samana vuonna 4. joulukuuta yksimielisesti Seattlen laajennusjoukkueen puolesta. Uusi joukkue aloitti pelaamisen kaudella 2021–2022 Läntisen konferenssin Tyynenmeren divisioonassa.

Säännöt
-------

Seattle Kraken noudatti samoja sääntöjä kuin Vegas Golden Knights vuoden 2017 laajennusvaraustilaisuudessa. Muista joukkueista poiketen Golden Knights ei menettänyt Krakenin varaustilaisuudessa yhtään pelaajaa. Muiden 30 joukkueen tuli lähettää liigalle lista suojelluista pelaajista heinäkuun 17. päivään mennessä. Joukkueiden täytyi jättää suojaamatta vähintään kaksi hyökkääjää ja yksi puolustaja, joilla on sopimus kaudelle 2021–2022, ja jotka pelasivat vähintään 27 ottelua kaudella 2020–2021 tai vähintään 54 ottelua kausilla 2019–2020 ja 2020–2021 yhteensä. Joukkueiden täytyi myös jättää suojaamatta yksi maalivahti, jolla on sopimus kaudelle 2021–2022, tai joka on rajoitettu vapaa agentti (RFA) vuonna 2021.

Seattlen tuli varata vähintään 14 hyökkääjää, yhdeksän puolustajaa ja kolme maalivahtia. Kenenkään varaustilaisuudessa varatun pelaajan sopimusta ei saa ostaa ulos ennen kauden 2021–2022 päättymistä.

Varaukset
---------

| # | Pelaaja | Seura |
| --- | --- | --- |
| 1. | Kanada Jeremy Lauzon (p) | Boston Bruins |
| 2. | Yhdysvallat Will Borgen (p) | Buffalo Sabres |
| 3. | Kanada Dennis Cholowski (p) | Detroit Red Wings |
| 4. | Kanada Chris Driedger (mv) | Florida Panthers |
| 5. | Kanada Cale Fleury (p) | Montreal Canadiens |
| 6. | YhdysvallatSveitsi Joey Daccord (mv) | Ottawa Senators |
| 7. | Kanada Yanni Gourde (h) | Tampa Bay Lightning |
| 8. | Kanada Jared McCann (h) | Toronto Maple Leafs |
| 9. | Kanada Morgan Geekie (h) | Carolina Hurricanes |
| 10. | Yhdysvallat Gavin Bayreuther (p) | Columbus Blue Jackets |
| 11. | Kanada Nathan Bastian (h) | New Jersey Devils |
| 12. | Kanada Jordan Eberle (h) | New York Islanders |
| 13. | Yhdysvallat Colin Blackwell (h) | New York Rangers |
| 14. | Kanada Carsen Twarynski (h) | Philadelphia Flyers |
| 15. | Kanada Brandon Tanev (h) | Pittsburgh Penguins |
| 16. | Tšekki Vítek Vaněček (mv) | Washington Capitals |
| 17. | Yhdysvallat Tyler Pitlick (h) | Arizona Coyotes |
| 18. | Kanada John Quenneville (h) | Chicago Blackhawks |
| 19. | Suomi Joonas Donskoi (h) | Colorado Avalanche |
| 20. | KanadaYhdysvallat Jamie Oleksiak (p) | Dallas Stars |
| 21. | Kanada Carson Soucy (p) | Minnesota Wild |
| 22. | Ruotsi Calle Järnkrok (h) | Nashville Predators |
| 23. | Kanada Vince Dunn (p) | St. Louis Blues |
| 24. | Yhdysvallat Mason Appleton (h) | Winnipeg Jets |
| 25. | Kanada Haydn Fleury (p) | Anaheim Ducks |
| 26. | Kanada Mark Giordano (p) | Calgary Flames |
| 27. | Ruotsi Adam Larsson (p) | Edmonton Oilers |
| 28. | Kanada Kurtis MacDermid (p) | Los Angeles Kings |
| 29. | Tanska Alexander True (h) | San Jose Sharks |
| 30. | Kanada Kole Lind (h) | Vancouver Canucks |
|

Katso myös
----------

* NHL:n varaustilaisuus 2021

Lähteet
-------

1. ↑  Tässä ovat NHL-kauden 2020-21 tärkeät päivämäärät *NHL*. Viitattu 1.7.2021. (englanniksi)
2. ↑  Seattle Expansion Draft Date and Details *The Hockey Writers*. Viitattu 1.7.2021. (englanniksi)
3. ↑  On 7-1 vote, City Council OKs privately financed $600 million renovation of KeyArena *Q13 Fox Seattle*. Viitattu 1.7.2021. (englanniksi)
4. ↑  Bettman says NHL will consider Seattle expansion bid *USA Today*. Viitattu 1.7.2021. (englanniksi)
5. ↑  Nine teams with interesting conundrums ahead of Seattle expansion draft *Sportsnet*. Viitattu 1.7.2021. (englanniksi)
6. 1 2  Kraken 2021 NHL Expansion Draft rules same as Golden Knights followed *NHL*. Viitattu 1.7.2021. (englanniksi)